AUDITO RŪMŲ PASTABOS

ĮVADAS

1. Šioje metinėje ataskaitoje pateikiamas mūsų atliktas Europos plėtros fondų (EPF) vertinimas. 1 pav. nurodyta pagrindinė informacija apie nagrinėtą veiklą ir 2015 m. lėšų panaudojimą.

1 pav. Europos plėtros fondai. 2015 m. pagrindinė informacija (milijonai eurų) Iš viso veiklos išlaidų (projektai) 2 337 Iš viso veiklos išlaidų (parama biudžetui) 763 Iš viso administracinių išlaidų (63) 110 Iš viso mokėjimų 3 210 - avansai -1 727 + avansų patvirtinimai 1 661 Audituota populiacija 3 144 Iš viso atskirų įsipareigojimų (64) 4 008 Iš viso bendrų įsipareigojimų (64) 5 034

AUDITO RŪMŲ PASTABOS

Trumpas Europos plėtros fondų aprašymas

2. Nuo 1958 m. EPF yra pagrindinis instrumentas, per kurį teikiama Europos Sąjungos vystomojo bendradarbiavimo pagalba Afrikos, Karibų baseino ir Ramiojo vandenyno valstybėms (AKR) bei užjūrio šalims ir teritorijoms (UŠT). 2000 m. birželio 23 d. Kotonu 20 metų laikotarpiui pasirašytas partnerystės susitarimas („Kotonu susitarimas“) šiuo metu yra Europos Sąjungos santykių su AKR valstybėmis ir UŠT pagrindas. Jo pagrindinis tikslas – sumažinti ir galiausiai panaikinti skurdą.

3. EPF pobūdis ypatingas: a) juos finansuoja valstybės narės pagal įnašo koeficientus (1), nustatytus vidaus susitarime tarp Taryboje posėdžiavusių valstybių narių vyriausybių, kurie skiriasi nuo įnašo koeficientų į ES bendrąjį biudžetą; b) juos valdo Europos Komisija atskirai nuo ES bendrojo biudžeto ir Europos investicijų bankas (EIB); c) dėl tarpvyriausybinio EPF pobūdžio Europos Parlamentas turi labiau ribotą funkciją jų valdyme, palyginti su jo funkcija vystomojo bendradarbiavimo priemonių, finansuojamų iš ES bendrojo biudžeto atveju: jis nedalyvauja nustatant ir skiriant EPF išteklius. Tačiau Europos Parlamentas yra biudžeto įvykdymą tvirtinanti institucija, išskyrus Investicinės priemonės, kurią valdo EIB, atveju (2) (3).

AUDITO RŪMŲ PASTABOS KOMISIJOS ATSAKYMAI

4. Kiekvieną EPF reglamentuoja jo atskiras finansinis reglamentas. Mes kelis kartus buvome užsiminę, kad vienas finansinis reglamentas, taikomas visiems dabartiniams ir būsimiems EPF, užtikrintų tęstinumą, nesukeldamas Europos plėtros fondų įgyvendinimo sustabdymo rizikos, ir supaprastintų valdymą (4). 4. Komisija pasistengė supaprastinti Finansinį reglamentą (FR) ir suderinti jį su bendrajam biudžetui taikomu FR, kad būtų užtikrintas paslaugos teikimo tęstinumas.

5. Nors EPF finansiniai reglamentai palaipsniui buvo derinami su Bendruoju finansiniu reglamentu (5), išlieka reikšmingų skirtumų. Vienas pagrindinis skirtumas yra tas, kad EPF netaikomas metinio periodiškumo principas: EPF sutartys paprastai sudaromos penkerių–septynerių metų įsipareigojimo laikotarpiui, o mokėjimai gali būti atlikti per daug ilgesnį laikotarpį. 2015 m. vienu metu buvo patiriamos išlaidos iš keturių EPF, įskaitant 8-ąjį EPF, kuris pradėtas naudoti dar 1995 m.

6. Beveik visą Europos plėtros fondų valdymą vykdo Komisijos Tarptautinio bendradarbiavimo ir vystymosi generalinis direktoratas (DG DEVCO) (6), kuris taip pat valdo platų spektrą ES biudžeto išlaidų (7).

7. EPF intervencijos įgyvendinamos per projektus ir paramą biudžetui (8) pagal keturis pagrindinius susitarimus. 2015 m. 42 % mokėjimų buvo atlikta taikant tiesioginį valdymą, iš kurių 24 % visų mokėjimų buvo susiję su parama biudžetui. Likę 58 % buvo atlikti taikant netiesioginį valdymą: 31 % – per tarptautines organizacijas, 24 % – per trečiąsias šalis ir 3 % – per nacionalines ES valstybių narių įstaigas (9).

8. Šioje ataskaitoje nagrinėjamos išlaidos vykdomos taikant daugybę įvairių metodų, taikomų 79 šalyse. Daugelis taisyklių ir procedūrų, – kaip antai viešųjų pirkimų ir sutarčių skyrimo procedūros, – yra sudėtingos. Prie šio sudėtingumo labai prisideda tai, kad nėra vieno, patogaus naudoti 11-ojo EPF finansinio reglamento (10). 8. 11-asis EPF yra reglamentuojamas savo paties Finansinio reglamento (ES) 2015/323, kurį Taryba priėmė 2015 m. kovo 2 d. Taisyklės ir procedūros tikrai supaprastinamos jas suderinus su bendrajam biudžetui taikomu finansiniu reglamentu; tai 11-ajam EPF taikomame finansiniame reglamente užtikrinta skaidriomis ir aiškiomis nuorodomis į bendrajam biudžetui taikomą finansinį reglamentą ir jo taikymo taisykles. Taip 11-ajam EPF taikomu finansiniu reglamentu užtikrinamas taikomų finansinių procedūrų derėjimas ir didesnis veiksmingumas, kartu sudaromos sąlygos sumažinti riziką ir klaidų skaičių. Tiek pagal bendrąjį biudžetą, tiek EPF vykdomų viešųjų pirkimų ir sutarčių skyrimo taisyklės ir modeliai pateikti „EuropeAid“ sudarytame Viešųjų pirkimų ir dotacijų skyrimo praktiniame vadove (PRAG) ir juos labai vertina Europos rangovų federacijos.

Išlaidų sritys, kurios labiau atsparios klaidoms

9. Dviejose srityse dėl finansavimo pobūdžio ir mokėjimo sąlygų tikimybė, kad operacijose bus klaidų, yra mažesnė. Šios sritys yra parama biudžetui (11) ir vadinamasis „sąlyginis metodas“, taikomas tarptautinėms organizacijoms vykdant kelių paramos teikėjų remiamus veiksmus (12).

Parama biudžetui

10. Parama biudžetui prisideda prie valstybės bendrojo biudžeto arba prie jos konkrečiai politikai ar tikslui skirto biudžeto. Mes tikrinome, ar Komisija laikėsi specialių susijusioms šalims partnerėms skirtų paramos biudžetui mokėjimų vykdymo sąlygų ir nustatėme, kad bendrų tinkamumo sąlygų buvo laikomasi (pavyzdžiui, susijusių su pakankama pažanga viešojo sektoriaus finansų valdymo srityje).

11. Tačiau teisinės nuostatos suteikia galimybę įvairioms interpretacijoms, o Komisija gana lanksčiai sprendžia, ar buvo įvykdytos bendrosios sąlygos. Mūsų tvarkingumo auditas negali aprėpti tolesnių etapų po to, kai pagalbos lėšos yra sumokamos šaliai partnerei. Pervestosios lėšos susilieja su šalies gavėjos biudžeto ištekliais. Jokie šio finansų valdymo trūkumai Audito Rūmų tvarkingumo audite klaidų negeneruoja.

AUDITO RŪMŲ PASTABOS

Sąlyginis metodas

12. Kai EPF finansavimui yra taikomi specialūs reikalavimai, susiję su išlaidų finansavimo tinkamumu, mes įvertiname, ar šių reikalavimų yra laikomasi. Kai Komisijos įnašai daugelio donorų projektams susilieja su kitų donorų įnašais ir nėra priskiriami konkretiems žinomiems išlaidų punktams, Komisija daro prielaidą, kad yra laikomasi ES tinkamumo taisyklių, jei sutelkta suma apima pakankamai tinkamų finansuoti išlaidų, kad jos padengtų ES įnašą. Šis Komisijos taikomas metodas riboja auditorių darbą, jei yra reikšmingo dydžio kitų paramos teikėjų įnašų, kuriuos tuomet Komisija laiko pakankamais padengti visas netinkamas išlaidas, kurias mes galėjome nustatyti.

I SKYRIUS. 8-OJO, 9-OJO, 10-OJO IR 11-OJO EPF ĮGYVENDINIMAS

Finansinis įgyvendinimas

13. 8-asis EPF (1995–2000 m.) sudaro 12 840 milijonų eurų, 9-asis EPF (2000–2007 m.) – 13 800 milijonų eurų, 10-asis (2008–2013 m.) – 22 682 milijonus eurų.

14. Vidaus susitarimas dėl 11-ojo EPF įsteigimo (13) įsigaliojo 2015 m. kovo 1 d. jį ratifikavus visoms ES valstybėms narėms. 11-asis EPF sudaro 30 506 milijonus eurų (14), iš kurių 29 089 milijonai eurų skirti AKR šalims, o 364,5 milijono eurų – UŠT. Šios sumos apima atitinkamai 1 134 milijonų ir 5 milijonų eurų sumas, skirtas EIB valdomai Investicinei priemonei, pagal kurią daugiausia teikiamos dotacijos finansuoti palūkanų subsidijas ir su projektais susijusią techninę pagalbą. Galiausiai, 1 052,5 milijono eurų suma yra skirta Komisijos išlaidoms, susijusioms su EPF planavimu ir įgyvendinimu.

15. 2 pav. parodytas suminis ir 2015 m. EPF išteklių panaudojimas.

2 pav. EPF išteklių naudojimas 2015 m. gruodžio 31 d. (milijonai eurų) Padėtis 2014 m. pabaigoje Biudžeto vykdymas 2015 finansiniais metais (grynasis) (70) Padėtis 2015 m. pabaigoje Bendra suma Įvykdymo lygis (66) 8-asis EPF (67) 9-asis EDF (67) 10-asis EDF 11-asis EPF Bendra suma 8-asis EPF 9-asis EPF 10-asis EPF 11-asis EPF Bendra suma Įvykdymo lygis (66) A - IŠTEKLIAI (65) 49 100 - 6 - 109 56 27 839 27 780 10 412 15 630 21 384 29 455 76 880 B - PANAUDOJIMAS 1. Bendri įsipareigojimai (68) 48 573 98,9 % - 12 - 170 - 156 5 372 5 034 10 404 15 533 21 137 6 533 53 607 69,7 % 2. Atskiri įsipareigojimai (69) 44 790 91,2 % - 16 - 52 783 3 293 4 008 10 385 15 355 19 035 4 023 48 797 63,5 % 3. Mokėjimai 38 900 79,2 % - 3 43 2 024 1 024 3 088 10 376 14 985 15 009 1 619 41 989 54,6 % C - Neįvykdyti įsipareigojimai (B1-B3) 9 673 19,7 % 28 548 6 128 4 914 11 618 15,1 % D - Turimas likutis (A-B1) 527 1,1 % 8 97 247 22 922 23 273 30,3 %

AUDITO RŪMŲ PASTABOS KOMISIJOS ATSAKYMAI

16. Prisiimti grynieji bendrieji įsipareigojimai 2015 m. (5 034 milijonai eurų) pasiekė aukščiausią kada nors buvusį lygį (15). Taip atsitiko dėl to, kad pavėluotai įsigaliojo 11-asis EPF, pagal kurį įsipareigojimams skirti ištekliai padidėjo 27 839 milijonais eurų. 11-ojo EPF įsigaliojimas taip pat paveikė neįvykdytų įsipareigojimų įgyvendinimo lygį, kuris sumažėjo nuo 98,9 % iki 69,7 % finansavimo sprendimų (bendrųjų įsipareigojimų) atveju ir nuo 91,2 % iki 63,5 % atskirų įsipareigojimų atveju.

17. Savo atsakomybės srityje (16) DG DEVCO toliau dėjo pastangas sumažinti senus išankstinius mokėjimus, senus neįvykdytus įsipareigojimus (17) ir atvirų nebegaliojančių sutarčių skaičių (18). 2015 m. tikslai dėl senų išankstinių mokėjimų ir senų nepanaudotų įsipareigojimų sumažinimo buvo gerokai viršyti (19). Tačiau, nors 2015 m. tikslas dėl nebegaliojančių sutarčių dalies, palyginti su visų sutarčių skaičiumi, buvo beveik įvykdytas viso DG DEVCO portfelio atžvilgiu (20), pažanga buvo ne tokia didelė imant tik EPF (21). 17. Svarbiausios problemos, dėl kurių nebuvo galima užbaigti nebegaliojančių sutarčių, yra: nebuvo gautos lėšos pagal susigrąžinimo pavedimus, vykdomos teismo bylos ir audito procesas. Nors Komisija nekontroliuoja visų šių aspektų, ji dės pastangas paspartinti nebegaliojančių sutarčių užbaigimą.

II SKYRIUS. AUDITO RŪMŲ PATIKINIMO PAREIŠKIMAS DĖL EPF

Europos Parlamentui ir Tarybai teikiamas Audito Rūmų patikinimo pareiškimas dėl 8-ojo, 9-ojo, 10-ojo ir 11-ojo EPF. Nepriklausomo auditoriaus ataskaita

I. Atsižvelgdami į Sutarties dėl Europos Sąjungos veikimo (SESV) 287 straipsnį ir į vienuoliktajam EPF taikomo Finansinio reglamento, kuris taip pat taikomas ankstesniems EPF, 49 straipsnį, mes auditavome: a) 8-ojo, 9-ojo, 10-ojo ir 11-ojo Europos plėtros fondų metines finansines ataskaitas, kurias sudaro balansas, ekonominių rezultatų ataskaita, pinigų srautų ataskaita, grynojo turto pokyčių ataskaita ir Europos plėtros fondams mokėtinų sumų lentelė bei Komisijos 2016 m. liepos 15 d. patvirtintos 2015 m. gruodžio 31 d. pasibaigusių finansinių metų finansinio įgyvendinimo ataskaita, ir b) šiose EPF teisiniame pagrinde numatytose finansinėse ataskaitose atspindimų operacijų, susijusių su ta EPF lėšų dalimi, kurios finansinį valdymą užtikrina Komisija, teisėtumą ir tvarkingumą (22).

Vadovybės atsakomybė

II. Pagal SESV 310–325 straipsnius ir taikomus Finansinius reglamentus (23) vadovybė yra atsakinga už Europos plėtros fondų metinių finansinių ataskaitų parengimą ir pateikimą, laikantis tarptautiniu mastu pripažintų viešojo sektoriaus apskaitos standartų (24), bei už jose atspindimų operacijų teisėtumą ir tvarkingumą. Ši atsakomybė apima vidaus kontrolės nustatymą, vykdymą ir palaikymą, siekiant parengti ir pateikti finansinės būklės ataskaitas, kuriose nėra reikšmingų dėl sukčiavimo ar klaidų atsiradusių iškraipymų. Vadovybė taip pat privalo užtikrinti, kad finansinės būklės ataskaitose atspindima veikla, finansinės operacijos ir informacija atitiktų jas reglamentuojančius teisės aktus. Galutinė atsakomybė už EPF finansinėse ataskaitose atspindimų operacijų teisėtumą ir tvarkingumą tenka Komisijai (SESV 317 straipsnis).

Auditoriaus atsakomybė

III. Atsižvelgdami į savo audito rezultatus, mes Europos Parlamentui ir Tarybai turime pateikti finansinių ataskaitų patikimumo bei jose atspindimų operacijų teisėtumo ir tvarkingumo patikinimo pareiškimą. Mes auditą atlikome remdamiesi IFAC tarptautiniais audito standartais ir etikos kodeksais ir INTOSAI tarptautiniais aukščiausiųjų audito institucijų standartais. Pagal šiuos standartus reikalaujama, kad mes auditą planuotume ir atliktume taip, kad būtų gautas pakankamas patikinimas, jog EPF metinėse finansinėse ataskaitose nėra reikšmingų netikslumų, o jose atspindimos operacijos yra teisėtos ir tvarkingos.

IV. Atliekant auditą, taikomos procedūros, skirtos gauti audito įrodymus apie sumas ir kitą informaciją finansinėse ataskaitose bei apie jose atspindimų operacijų teisėtumą ir tvarkingumą. Procedūros pasirenkamos auditoriaus nuožiūra, taip pat remiantis dėl sukčiavimo ar klaidų atsiradusių finansinių ataskaitų reikšmingų netikslumų ar susijusių operacijų reikšmingos neatitikties EPF teisiniam pagrindui rizikos vertinimu. Atliekant šiuos rizikos vertinimus, su finansinių ataskaitų rengimu ir teisingu jų pateikimu susijusi vidaus kontrolė bei įdiegtos priežiūros ir kontrolės sistemos, skirtos užtikrinti operacijų teisėtumą ir tvarkingumą, nagrinėjamos siekiant pagal esamas aplinkybes nustatyti audito procedūras, o ne siekiant pareikšti nuomonę dėl vidaus kontrolės veiksmingumo. Audito metu taip pat įvertinamas taikomų apskaitos metodų tinkamumas ir atliktų apskaitinių įvertinimų pagrįstumas, be to, įvertinamas bendras finansinių ataskaitų pateikimas.

V. Mes manome, kad gauti audito įrodymai yra pakankami ir tinkami mūsų nuomonėms pagrįsti.

Finansinių ataskaitų patikimumas

Nuomonė dėl finansinių ataskaitų patikimumo

VI. Mūsų nuomone, 8-ojo, 9-ojo, 10-ojo ir 11-ojo 2015 m. gruodžio 31 d. pasibaigusių metų EPF metinėse finansinėse ataskaitose šių EPF finansinė būklė 2015 m. gruodžio 31 d. ir su tą dieną pasibaigusiais finansiniais metais susiję jų operacijų ir pinigų srautų rezultatai ir grynojo turto pokyčiai, vadovaujantis EPF Finansiniu reglamentu ir apskaitos taisyklėmis, pagrįstomis tarptautiniu mastu pripažintais viešojo sektoriaus apskaitos standartais, visais reikšmingais aspektais yra pateikti teisingai.

Finansinėse ataskaitose atspindimų operacijų teisėtumas ir tvarkingumas

Pajamos

Nuomonė dėl finansinėse ataskaitose atspindimų pajamų teisėtumo ir tvarkingumo

VII. Mūsų nuomone, 2015 m. gruodžio 31 d. pasibaigusių finansinių metų finansinėse ataskaitose atspindimos pajamos visais reikšmingais aspektais yra teisėtos ir tvarkingos.

Mokėjimai

Neigiamos nuomonės dėl finansinėse ataskaitose atspindimų mokėjimų teisėtumo ir tvarkingumo pagrindas

VIII. Mes įvertinome, kad labiausiai tikėtinas klaidų lygis 8-ojo, 9-ojo, 10-ojo ir 11-ojo EPF išlaidų operacijose yra 3,8 %.

Neigiama nuomonė dėl finansinėse ataskaitose atspindimų mokėjimų teisėtumo ir tvarkingumo

IX. Mūsų nuomone, dėl klausimų, aptartų neigiamos nuomonės dėl finansinėse ataskaitose atspindimų mokėjimų teisėtumo ir tvarkingumo pagrinde, reikšmingumo 2015 m. gruodžio 31 d. pasibaigusių finansinių metų finansinėse ataskaitose atspindimi mokėjimai yra reikšmingai paveikti klaidų.

2016 m. liepos 14 d.

Pirmininkas

Vítor Manuel da SILVA CALDEIRA

Europos Audito Rūmai

12, rue Alcide de Gasperi, 1615 Luxembourg, LUXEMBOURG

AUDITO RŪMŲ PASTABOS

Patikinimo pareiškimą patvirtinanti informacija

Audito apimtis ir metodas

18. Audito Rūmų 2015 m. metinės biudžeto vykdymo ataskaitos 1 skyriaus 1.1 priede aprašyti pagrindiniai mūsų bendro audito metodo ir metodikos elementai. Dėl EPF audito, dėmesį visų pirma reikia atkreipti į toliau nurodytus dalykus.

19. Mūsų pastabos dėl EPF finansinių ataskaitų patikimumo yra susijusios su 8-ojo, 9-ojo, 10-ojo ir 11-ojo EPF finansinės būklės ataskaitomis (25) (26), kurias Komisija patvirtino pagal EPF finansinį reglamentą (27), ir su apskaitos pareigūno pareiškimų raštu, kurį gavome 2016 m. liepos 18 d. Mes testavome sumas ir atskleistą informaciją bei vertinome taikytus apskaitos principus, reikšmingus vadovybės parengtus įverčius ir bendrą finansinių ataskaitų pateikimą.

20. Dėl operacijų tvarkingumo audito, dėmesį visų pirma reikia atkreipti į šiuos dalykus:

a) mes tikrinome visus valstybių narių įnašus ir imtį, sudarytą iš kito pobūdžio pajamų operacijų;

b) mes tikrinome 140 operacijų imtį. Ši imtis yra parengta kaip reprezentatyvi visų EPF srityje atliktų operacijų imtis. Ją sudarė 104 19 ES delegacijų patvirtinti mokėjimai (28) ir 36 Komisijos būstinės patvirtinti mokėjimai (29). Aptikus klaidų, buvo nagrinėjamos atitinkamos sistemos, siekiant nustatyti konkrečius sistemų trūkumus;

c) mes įvertinome DG DEVCO ir ES delegacijų sistemas, apimančias: i) Komisijos darbuotojų, išorės auditorių ar priežiūros pareigūnų atliktas ex ante patikras prieš mokėjimų įvykdymą ir ii) stebėjimą ir priežiūrą, visų pirma atsižvelgimą į išorės auditus, tikrinimo vizitus, stebėjimo vizitus ir DG DEVCO 2012–2015 m. likutinio klaidų lygio (LKL) tyrimus;

AUDITO RŪMŲ PASTABOS KOMISIJOS ATSAKYMAI

d) mes peržiūrėjome DG DEVCO generalinio direktoriaus teikiamą metinės veiklos ataskaitą (MVA) ir

e) mes įvertinome atsižvelgimą į ankstesnes mūsų rekomendacijas.

21. Kaip nurodyta 6 dalyje, DG DEVCO įgyvendina didžiąją iš bendrojo biudžeto ir EPF finansuojamų išorės pagalbos priemonių dalį. Mūsų pastabos dėl sistemų ir dėl MVA patikimumo bei generalinio direktoriaus 2015 m. patikinimo pareiškimo yra susijusios su visa DG DEVCO atsakomybės sritimi.

Finansinių ataskaitų patikimumas

22. Vadovaudamasi mūsų pastabomis 2014 m. metinėje ataskaitoje (30), Komisija į paramos biudžetui sutartis atsižvelgė apskaičiuodama 2015 m. sukauptų sąnaudų pasibaigus finansiniam laikotarpiui įvertį.

23. Komisija taip pat ėmėsi priemonių siekdama atsižvelgti į 2013 ir 2014 m. metinėse ataskaitose (31) nurodytus trūkumus, susijusius su išankstinio finansavimo palūkanų susigrąžinimu. Palūkanoms, priskaičiuotoms nuo 750 000 eurų viršijančio išankstinio finansavimo, Komisija taikė įvertinimo metodą, paremtą vidutinėmis palūkanų normomis ir delegacijų imčiai pateiktais prašymais dėl patvirtinimo. Kalbant apie palūkanas, priskaičiuotas nuo išankstinio finansavimo, sudarančio nuo 250 000 iki 750 000 eurų, 2014 m. pabaigoje pradėjo veikti IT priemonė, kuri suteikė galimybę Komisijai į 2015 m. finansinės būklės ataskaitas tinkamai įtraukti 2,5 milijono eurų pelnytų palūkanų.

24. Mes peržiūrėjome dešimties 17,7 milijono eurų sudarančių susigrąžinimo pavedimų imtį, kurie buvo įrašyti į apskaitą kaip veiklos pajamos – išlaidų susigrąžinimas (iš viso 35,9 milijono eurų). Trimis atvejais nepanaudotas išankstinis finansavimas, kuris sudarė 9,6 milijono eurų, buvo neteisingai įrašytas kaip veiklos pajamos ir todėl negalutinėse finansinės būklės ataskaitose buvo išdidintas metų ekonominis rezultatas. Nors šiuos tris trūkumus Komisija ištaisė galutinėse finansinės būklės ataskaitose, tikėtina, kad panašių klaidų buvo padaryta kitų susigrąžinimo pavedimų atveju dėl sisteminio (32) šio klausimo (33) pobūdžio. 24. Dviem iš trijų Audito Rūmų nustatytų atvejų susigrąžinimo momentu išankstinio finansavimo suma nebuvo panaudota. Tos dvi klaidos buvo ištaisytos ir tai atsispindi galutinėse finansinėse ataskaitose (bendra klaidų suma – 2,1 mln. EUR). Kalbant apie likusį atvejį (7,5 mln. EUR), 2015 m. nebūtų buvę įmanoma užregistruoti išankstinio finansavimo sumažėjimo, nes susigrąžinimo momentu nebuvo nepanaudotos išankstinio finansavimo sumos. Komisija imsis reikiamų priemonių, kad ateityje užkirstų kelią tokioms klaidoms, jas nustatytų ir ištaisytų.

AUDITO RŪMŲ PASTABOS

Operacijų tvarkingumas

Pajamos

25. Pajamų operacijų nepaveikė reikšmingas klaidų lygis.

Mokėjimai

26. 1 priede pateikta mokėjimo operacijų testavimo rezultatų santrauka. Iš 140 tikrintų mokėjimo operacijų 35 (25 %) buvo paveiktos klaidų. Remiantis 28 mūsų kiekybiškai įvertintomis klaidomis, įvertintas klaidų lygis sudaro 3,8 % (34).

27. Į audito imtį neįtraukus paramos biudžetui ir 9–12 dalyse nurodytų sąlyginio metodo operacijų, įvertintas klaidų lygis yra 5,8 % (35).

28. 3 pav. parodyta, kokiu mastu įvairių rūšių klaidos prisidėjo prie mūsų įvertinto 2015 m. klaidų lygio. Klaidos, susijusios su patvirtinamųjų dokumentų nebuvimu ir pirkimų taisyklių nesilaikymu, sudaro 70 % įvertinto klaidų lygio.

3 pav. Įvertinto klaidų lygio pasiskirstymas Šaltinis: Europos Audito Rūmai.

AUDITO RŪMŲ PASTABOS

Projektai

29. Iš 125 mūsų tikrintų su projektais susijusių mokėjimo operacijų 35 (28 %) buvo paveiktos klaidų. Iš 28 (80 %) mokėjimo operacijų, kurias paveikė kiekybiškai įvertinamos klaidos, 16 buvo galutinės operacijos, kurios buvo patvirtintos po to, kai buvo atliktos visos ex ante patikros.

30. Kaip ir ankstesniais metais (36), palyginti su kitomis paramos formomis, Komisija ir jos įgyvendinantys partneriai padarė daugiau klaidų vykdydami operacijas, susijusias su programų sąmatomis, dotacijomis ir susitarimais dėl įnašų su tarptautinėmis organizacijomis. Iš 71 tikrintos šio tipo operacijos, 25 (35 %) buvo paveiktos kiekybiškai įvertinamų klaidų, kurios sudarė 79 % įvertinto klaidų lygio.

AUDITO RŪMŲ PASTABOS KOMISIJOS ATSAKYMAI

31. Pagrindiniai susijusių kiekybiškai įvertinamų klaidų tipai:

a) nepateikti pagrindiniai patvirtinamieji dokumentai (13 operacijų) (37);

b) naudos gavėjas nesilaikė pirkimų taisyklių (septynios operacijos);

c) deklaruotos netinkamos finansuoti išlaidos, kaip antai išlaidos susijusios su sutartyje nenumatyta veikla (septynios operacijos), įtrauktas netinkamas PVM (dvi operacijos), išlaidos patirtos ne įgyvendinimo laikotarpiu (dvi operacijos) ir netiesioginės išlaidos deklaruotos kaip tiesioginės išlaidos (viena operacija);

d) naudos gavėjai išlaidų nepatyrė (septynios operacijos);

e) neteisingai apskaičiuotos išlaidos (keturios operacijos).

4 pav. Kiekybiškai įvertinamų klaidų projektų operacijose pavyzdžiai 4 pav. Kiekybiškai įvertinamų klaidų projektų operacijose pavyzdžiai

Nepateikti pagrindiniai patvirtinamieji dokumentai Mes išnagrinėjome patirtų išlaidų pagal programą „Parama vidaus reikalų ministerijos instituciniam vystymui“ patvirtinimą, ją Mozambike įgyvendino nacionalinė paramos vystymuisi agentūra. Testavome 10 išlaidų punktų. Dėl keturių iš šių atvejų, kurie buvo susiję su 874 309 eurų vertės laboratorijos, IT ir biuro įrangos tiekimu, nebuvo pateikti pagrindiniai išlaidų patvirtinamieji dokumentai (pavyzdžiui, prekių tiekimo įrodymai, kilmės pažymėjimas arba pirkimų procedūros dokumentai). Nepateikti pagrindiniai patvirtinamieji dokumentai Be kitų Komisijos numatytų taisomųjų priemonių, yra atrinktos sutarties įtraukimas į 2016 m. audito planą, dėl kurio buvo nuspręsta prieš Audito Rūmų vizitą. Be to, pradėta susigrąžinimo procedūra dėl visos sumos, kurią Audito Rūmai laiko netinkama finansuoti.

Naudos gavėjo pirkimų taisyklių nesilaikymas Mes išnagrinėjome 427 956 eurų galutinį mokėjimą pagal žemės ūkio produktų tikrinimo laboratorijos tiekimo sutartį Etiopijoje. Pagal ES pirkimų taisykles sutartis turėjo būti skirta remiantis atviru tarptautiniu konkursu. Vietoj to sutartis buvo be jokios konkurencinės procedūros tiesiogiai skirta konsultavimo įmonei. Tam nebuvo pateikta jokio pagrindimo. Be to, įmonė nebuvo procedūriškai pirktos įrangos įgaliotasis platintojas, bet veikė kaip tarpininkas ir pati pirko įrangą iš įgaliotojo platintojo. Netaikant konkurencinio konkurso ir nepateikiant pagrindimo buvo pažeistas vienodo požiūrio principas ir dėl to buvo apribota konkurencija. Naudos gavėjo pirkimų taisyklių nesilaikymas Komisija taiko atitinkamas taisomąsias priemones, t. y. buvo pradėta visos sumos, kurią Audito Rūmai laiko netinkama finansuoti, susigrąžinimo procedūra. Be to, kol negavo galutinių ataskaitų, pagal kurias galėtų nustatyti visą mokėtiną sumą, Komisija vykdo visų programų sąmatų, kurias tvarko rangovas, išlaidų išorės patikrinimą.

Netinkamos finansuoti išlaidos Mes išnagrinėjome 76 609 eurų išlaidų pagal programą „Facilité de Coopération Technique“ patvirtinimą Kongo Demokratinėje Respublikoje. Vienas punktas buvo susijęs su pastato išplėtimo darbais, kurie nebuvo nustatyti programoje. Be to, darbai buvo atliekami nuo 2013 m. rugpjūčio iki gruodžio mėn. ir nepakliuvo į įgyvendinimo laikotarpį nuo 2013 m. gruodžio mėn. iki 2015 m. kovo mėn. Netinkamos finansuoti išlaidos Komisija nagrinėja tolesnius veiksmus, kurių reikėtų imtis dėl šio nustatyto fakto.

Naudos gavėjo nepatirtos išlaidos Mes išnagrinėjome išankstinio finansavimo pagal Mozambike įgyvendintą programą „Spartinti pažangą siekiant tūkstantmečio vystymosi tikslo 1c (38)“ patvirtinimą. Programą įgyvendinanti tarptautinė organizacija teisingai nurodė savo finansinėje ataskaitoje, kad buvo patirta 3 651 772 eurai tikrųjų išlaidų ir prisiimta dar 1 362 182 eurai teisinių įsipareigojimų (dar neįvykdytų). DG DEVCO klaidingai pripažino visą 5 013 954 eurų sumą tinkamomis finansuoti tikrosiomis išlaidomis. Naudos gavėjo nepatirtos išlaidos Komisija imsis atitinkamų taisomųjų priemonių ir iš kitų mokėjimų išskaičiuos visą sumą, kurią Audito Rūmai laiko netinkama finansuoti.

32. Devyniais kiekybiškai įvertinamų klaidų atvejais Komisija turėjo pakankamai informacijos (39) savo sistemose, kad prieš patvirtindama išlaidas galėtų užkirsti tokioms klaidoms kelią, jas aptikti ir ištaisyti. Jei visa ši informacija būtų panaudota klaidoms taisyti, įvertintas klaidų lygis būtų buvęs 1,7 procentinio punkto mažesnis (40).

33. Be to, 12 operacijų, kurias paveikė kiekybiškai įvertinamos klaidos (41), buvo tikrintos atliekant auditą ar išlaidų tikrinimą. Informacija, pateikta audito arba tikrinimo ataskaitose, apie iš tikrųjų atliktą darbą neleido mums įvertinti, ar klaidos galėjo būti aptiktos ir ištaisytos atliekant ex ante patikras.

34. Kiekybiškai neįvertinamos klaidos buvo susijusios su įvertintomis, o ne tikrosiomis išlaidomis (trys operacijos), taikytų pirkimų procedūrų trūkumais (dvi operacijos), nepakankamais dokumentais (viena operacija) ir išlaidomis ne pagal sutartį (viena operacija).

Parama biudžetui

35. 15-oje patikrintų paramos biudžetui operacijų nebuvo tvarkingumo klaidų.

AUDITO RŪMŲ PASTABOS

Metinių veiklos ataskaitų ir kitų vidaus kontrolės sistemų elementų tikrinimas

36. 2013 m. gegužės mėn. DG DEVCO priėmė veiksmų planą, skirtą šalinti trūkumus, susijusius su jo paties kontrolės sistemos įgyvendinimu (42). Mes peržiūrėjome veiksmų plano vykdymą ir gavome įrodymus, kad 2015 m. pabaigoje 19 veiksmų buvo visiškai įgyvendinti ir keturi buvo vykdomi.

37. 2015 m. liepos mėn. DG DEVCO priėmė naują veiksmų planą atsižvelgdamas į trejus metus iš eilės daromą išlygą, kurią generalinis direktorius pateikė 2014 m. metinėje veiklos ataskaitoje. Naujame veiksmų plane yra nustatytos konkrečios priemonės, kurios tikslingai naudojamos aukštos rizikos srityse: netiesioginio valdymo, dalyvaujant tarptautinėms organizacijoms, ir tiesioginio valdymo teikiant dotacijas. Naujo veiksmų plano įgyvendinimo pažanga bus įvertinta kitų metų metinėje ataskaitoje.

38. Kaip ir ankstesniais metais, nustatytų klaidų dažnis, įskaitant kai kurias klaidas, darančias poveikį galutinėms išlaidų deklaracijoms, kurių atžvilgiu buvo atlikti ex ante išorės auditai ir išlaidų tikrinimai, parodo šių tikrinimų trūkumus.

39. Savo paskutinėje metinėje ataskaitoje mes nurodėme priemones, kurių jau ėmėsi DG DEVCO, siekdamas pagerinti šių auditų ir tikrinimų kokybę (43). 2016 m. vasario mėn. DG DEVCO įdiegė kokybės lentelę (44), siekiant įvertinti patikrų kokybę. Ši priemonė bus privaloma atliekant auditus ir tikrinimus, kuriuos DG DEVCO užsakys po 2016 m. sausio 1 d. Tačiau ji vis dar nėra pritaikyta auditams ir išlaidų tikrinimams, kuriuos atlieka tiesiogiai su naudos gavėjais sutartį sudariusios vietos audito įmonės (45) ir kurių nepakankamos kokybės rizika vertinama kaip aukštesnė. Be to, auditų ir tikrinimo ataskaitose pateikta informacija apie iš tikrųjų atliktą darbą nėra pakankama tam, kad lentelę būtų galima veiksmingai naudoti.

AUDITO RŪMŲ PASTABOS KOMISIJOS ATSAKYMAI

40. DG DEVCO taip pat parengė naują audito IT programą, kuri pradėta taikyti antroje 2015 m. pusėje ir kuri suteikia galimybių pagerinti atsižvelgimą į DG DEVCO užsakytų auditų ir tikrinimų nustatytus faktus ir jų stebėjimą. Kaip ir kokybės lentelės, nauja programa nepritaikyta naudos gavėjų tiesiogiai užsakytiems auditams ir tikrinimams, kurių atveju dabartinė stebėjimo sistema neleidžia DG DEVCO gauti patikimos informacijos apie bendras išlaidas ir rezultatus.

41. Dokumentų valdymo ir pirkimų srityse DG DEVCO įdiegė keletą priemonių, skirtų padėti gerinti padėtį tiek Komisijos, tiek naudos gavėjų lygmeniu (46). Tačiau patvirtinamųjų dokumentų nebuvimas ir pirkimų taisyklių nesilaikymas vis dar yra pagrindiniai veiksniai, darantys poveikį įvertintam klaidų lygiui.

2015 m. likutinio klaidų lygio tyrimas

42. 2015 m. DG DEVCO atliko savo ketvirtąjį likutinio klaidų lygio (LKL) tyrimą, kad įvertintų klaidų lygį, nepaisant visų vadovybės vykdytų patikrų, skirtų išvengti klaidų, jas aptikti ir ištaisyti. 42. Tarptautinio bendradarbiavimo ir vystymosi GD kokybės užtikrinimo sistemą ketina taikyti ir išlaidų tikrinimams, kuriuos atlieka tiesiogiai su paramos gavėjais sutartį sudariusios įmonės. Tačiau, kadangi sistemos trūkumai yra iš dalies susiję su techninių užduočių trūkumais, susijusiais su užduočių rūšimis, Tarptautinio bendradarbiavimo ir vystymosi GD iš pradžių peržiūrės šias technines užduotis. Peržiūrint technines užduotis, be griežtesnių kokybės reikalavimų, daugiau dėmesio bus skirta naudingiems rezultatams, reikalingiems užtikrinimo tikslais.

43. Atliekant tyrimą buvo nagrinėjama operacijų, susijusių su sutartimis, užbaigtomis tarp 2014 m. rugsėjo mėn. ir 2015 m. rugpjūčio mėn., reprezentatyvi imtis. Jo rezultatai pateikti metinėje veiklos ataskaitoje (47). Tyrimo metu įvertinta, kad LKL yra 2,20 %, t. y. didesnis už Komisijos nustatytą 2 % reikšmingumo ribą. Atsižvelgiant į mūsų 2013 m. metinės ataskaitos rekomendaciją (48), metinėje veiklos ataskaitoje pateikiama LKL tyrimo apimtis ir jos ribotumas lyginant su audito užduotimi (49). 43. Komisija svarsto šią galimybę. Tačiau dėl didelio įvykdytų išlaidų patikrinimų skaičiaus, ribotų galimybių atsižvelgti į jų rezultatus ir investicijų į išteklius, reikalingų tam, kad būtų galima juos stebėti, Tarptautinio bendradarbiavimo ir vystymosi GD turi pirmiausia įvertinti jų įtraukimo į naują audito IT programą sąnaudas ir naudą.

44. Pagrindiniai šio tyrimo metu nustatytų klaidų tipai yra šie: a) naudos gavėjų organizacijos nepateikė pakankamos tinkamumą finansuoti įrodančios dokumentacijos (35 % LKL); b) naudos gavėjų, išskyrus tarptautines organizacijas, netinkamos finansuoti išlaidos (25 % LKL); c) įvertintos klaidos, kai dėl nepakankamų įrodymų nebuvo galima įsitikinti operacijų tvarkingumu (20 % LKL); d) tarptautinių organizacijų patirtos netinkamos finansuoti išlaidos (15 % LKL); e) nesusigrąžintos ir neištaisytos sumos (5 % LKL). 44. Komisija labai vertina Audito Rūmų pripažinimą, jog imtasi priemonių. Priemonės, įtrauktos į peržiūrėtą sutartį ir viešųjų pirkimų sutarčių modelius, tik palaipsniui bus pastebimos Audito Rūmų atliekamuose audituose ir, atsižvelgiant į didesnį įsipareigojimų, prisiimtų pagal tuos atnaujintus modelius, skaičių, Audito Rūmų operacijų imtyje.

45. Kaip nurodyta mūsų praėjusių metų ataskaitoje, mūsų atlikta 2014 m. LKL tyrimo peržiūra parodė, kad yra galimybių daugeliu atžvilgių pagerinti padėtį (50). Kalbant apie 2015 m. LKL tyrimą, DG DEVCO nustatė riziką mažinančias priemones. Jas taikant atsižvelgiama į visus trūkumus, išskyrus specialų LKL skirtą vertinimo metodą, kuris nepasikeitė ir kurį taikant vis dar lieka per daug erdvės profesinei nuovokai vertinant atskirus klaidų lygius.

Metinės veiklos ataskaitos peržiūra

46. Trejus praėjusius metus (2012–2014 m.) generalinis direktorius nustatė bendrą išlygą, susijusią su visų DG DEVCO operacijų teisėtumu ir tvarkingumu. Atsižvelgdamas į mūsų pastabas (51), 2015 m. metinėje veiklos ataskaitoje generalinis direktorius pateikė pagal riziką suskirstytą patikinimo pareiškimą.

47. Remdamasis DG DEVCO atlikta mūsų rezultatų ir LKL tyrimų 2012–2014 m. analize (52), DG DEVCO įvertino dvi aukštos rizikos išlaidų sritis: i) pagal tiesioginį valdymą paskirtos dotacijos ir ii) netiesioginis valdymas, dalyvaujant tarptautinėms organizacijoms. Todėl dėl šių dviejų sričių buvo nustatyta išlyga, susijusi su reikšmingu klaidų lygiu. Tai atitinka mūsų pastabas šioje ir ankstesnėse metinėse ataskaitose (53). Be to, buvo nustatyta specialioji išlyga dėl Afrikos taikos priemonės, atsižvelgiant į Komisijos vidaus audito tarnybos nustatytus kontrolės trūkumus.

48. Kalbant apie netiesioginį valdymą, dalyvaujant paramą gaunančioms šalims (54), remdamasis 2012–2014 m. atlikta rizikos analize, DG DEVCO padarė 95 % patikimumo lygiu pagrįstą išvadą, kad šioje išlaidų srityje buvo reikšmingas klaidų lygis (55). Tačiau 2015 m. išlyga nebuvo nustatyta, kadangi 2015 m. likutinio klaidų lygio tyrime klaidų lygis reikšmingai sumažėjo. Vis dėlto 2015 m. LKL rezultatai yra reikšmingai mažiau patikimi (56) nei 2012–2014 m. tyrime. 48. Kasmet mažėjo skaičiavimų skaičius (2012 m. – 43, 2013 m. – 18, 2014 m. – 15, 2015 m. – 10). Darbuotojų, atliekančių skaičiavimus rangovo lygmeniu, skaičius buvo sumažintas iki dviejų asmenų ir kiekvienas skaičiavimas yra peržiūrimas direktoriaus ir partnerio lygmeniu, kad būtų užtikrintas nuoseklumas. Ši procedūra riboja erdvę profesinei nuovokai vertinant atskirus klaidų lygius.

AUDITO RŪMŲ PASTABOS

49. Be to, kitaip nei tiesioginio valdymo atveju, DG DEVCO netiesioginio valdymo, dalyvaujant paramą gaunančioms šalims, vertinimą pateikė neatskirdamas dviejų pagrindinių sričių, turinčių skirtingus lėšų panaudojimo ir kontrolės mechanizmus ir dėl to skirtingus rizikos profilius: i) dotacijų (57) ir ii) viešojo sektoriaus sutarčių, kurioms taikomos pirkimų procedūros (58). Kadangi DG DEVCO mano, kad pagal tiesioginį valdymą įgyvendinamos dotacijos yra aukštos rizikos, tuomet būtų logiška teigti, kad pagal netiesioginį valdymą paramą gaunančių (besivystančių) šalių įgyvendinamos dotacijos reikalauja panašaus rizikos analizės lygio.

50. DG DEVCO įvertino, kad su 2015 m. atliktais mokėjimais (5 746 milijonai eurų) susijusi bendra rizikos veikiama suma (59) sudarė 174 milijonus eurų (3,0 % 2015 m. mokėjimų). DG DEVCO įvertino, kad iš šios sumos vėlesniais metais jam įvykdžius patikras bus atlikti 50 milijonų eurų (29 %) pataisymai (60). Apskaičiuojant šią sumą buvo remiamasi metinės susigrąžinimo pavedimų, kurie buvo pateikti nustačius klaidų ir nukrypimų, sumos vidurkiu nuo 2009 m. iki 2015 m. Tačiau taikant šį įvertį reikšmingai perdedama DG DEVCO taisomoji geba ateityje, kadangi nėra pašalinami i) išankstinio finansavimo ir pelnytų palūkanų susigrąžinimai, kurie nedaro poveikio būsimiems patvirtintų išlaidų pataisymams, ir ii) anksčiau išduotų susigrąžinimo pavedimų atšaukimai. Šio perdėjimo mastą visu 2009–2015 m. laikotarpiu sudėtinga įvertinti (61).

AUDITO RŪMŲ PASTABOS KOMISIJOS ATSAKYMAI

IŠVADA IR REKOMENDACIJOS

Išvada dėl 2015 m.

51. Mes darome išvadą, kad 2015 m. gruodžio 31 d. pasibaigusių finansinių metų EPF finansinėse ataskaitose jų finansinė būklė bei tą dieną pasibaigusių finansinių metų operacijų, pinigų srautų rezultatai ir grynojo turto pokyčiai visais reikšmingais aspektais yra pateikti teisingai, atsižvelgiant į Finansinio reglamento nuostatas ir apskaitos pareigūno patvirtintas apskaitos taisykles. 51. Rizikos indeksas netiesioginio valdymo dalyvaujant paramą gaunančioms šalims atveju iš tiesų yra didesnis negu rizikos indeksas likusiose išlaidų srityse, dėl kurių nebuvo nustatyta išlyga. Tačiau jis labai nesiskyrė nuo vidurkio, kuris 2015 m. buvo labai arti reikšmingumo ribos. Kitą MVA laikotarpį bus vykdomas atnaujintas vertinimas.

52. Mes darome išvadą, kad 2015 m. gruodžio 31 d. pasibaigusiais finansiniais metais: a) EPF pajamų operacijų nepaveikė reikšmingas klaidų lygis; b) EPF mokėjimų operacijos buvo paveiktos reikšmingo klaidų lygio (žr. 26–35 dalis). Operacijų testavimas rodo, kad įvertintas klaidų lygis populiacijoje yra 3,8 % (žr. 1 priedą ). 52. Rengiant vidaus kontrolės modelius, skirtus apibrėžti kontrolės sistemą MVA, turi būti užtikrinta ataskaitų teikimo reikalavimų ir turimos informacijos pusiausvyra. Iš tiesų yra galimybė, kad netiesioginių dotacijų rizikos indeksas yra palyginamas su tiesioginių dotacijų rizikos indeksu, tačiau dėl sutarčių pagal ICT 4 (netiesioginis valdymas, dalyvaujant paramą gaunančioms šalims) įvairovės ir santykinai mažesnės kai kurių iš šių sutarčių imties Komisija negalėjo atlikti išsamesnės analizės.

Rekomendacijos

53. 2 priede pateikti mūsų peržiūros, kaip buvo įgyvendintos ankstesnių metinių ataskaitų rekomendacijos, rezultatai (62). 2012 ir 2012 m. metinėse ataskaitose mes pateikėme 12 rekomendacijų. DG DEVCO visiškai įgyvendino 11 rekomendacijų, o viena rekomendacija buvo įgyvendinta dauguma atžvilgių. 53. Apskaičiuojant taisomąją gebą buvo įtraukti tik tie išankstinio finansavimo ir gautų palūkanų susigrąžinimai, kurie, siekiant susigrąžinti, buvo užkoduoti kaip „klaidos“ ir „pažeidimai“. Jie sudaro tik dalį išankstinio finansavimo ir gautų palūkanų susigrąžinimų, vykdytų 2015 m. Komisija imsis visų būtinų priemonių, kad ateityje apskaičiuojant taisomąją gebą nebūtų įtraukti šie susigrąžinimo pavedimai ir tie, kurie buvo atšaukti.

54. Atlikę šią peržiūrą ir atsižvelgdami į 2015 m. nustatytus faktus ir išvadas, mes rekomenduojame DG DEVCO:

— 1 rekomendacija: kokybės lentelės taikymo sritį išplėsti į auditus ir išlaidų tikrinimus, kuriuos tiesiogiai užsako naudos gavėjai, Komisija pritaria šiai rekomendacijai. Komisija jau užsiima kokybės lentelės pritaikymu prie išlaidų tikrinimų konkrečių savybių, poreikių ir įgyvendinimo būdų.

— 2 rekomendacija: pritaikyti auditų ir išlaidų patikrinimų technines užduotis siekiant gauti visą svarbią informaciją apie iš tikrųjų atliktą darbą, kuri yra būtina tam, kad būtų galima įvertinti jų kokybę naudojant naują kokybės lentelę, Komisija pritaria šiai rekomendacijai. Komisija jau dirba šiuo klausimu.

— 3 rekomendacija: įvertinti auditų ir išlaidų patikrinimų, kuriuos tiesiogiai užsako naudos gavėjai, stebėjimo gerinimo juos įtraukiant į naują audito IT programą sąnaudas ir naudą, Komisija pritaria šiai rekomendacijai. Komisija įvertins auditų ir išlaidų patikrinimų, kuriuos tiesiogiai užsako paramos gavėjai, įtraukimo į naują audito IT programą sąnaudas ir naudą. Remdamasi šio vertinimo rezultatais Komisija nuspręs, ar juos įtraukti, ar ne.

— 4 rekomendacija: taikyti tinkamas sankcijas subjektams, kurie nesilaiko savo įsipareigojimų teikti pagrindinius patvirtinamuosius dokumentus, reikalingus Audito Rūmų auditui, Komisija pritaria šiai rekomendacijai. Komisija ir toliau užtikrins nuostatų, susijusių su Audito Rūmų iškeltu klausimu, vykdymą.

— 5 rekomendacija: pagal netiesioginį valdymą, dalyvaujant paramą gaunančioms šalims, atliekamų mokėjimų atveju i) pagrįsti patikinimo pareiškimą turimais statistiškai patikimiausiais įrodymais, ir ii) atskirti paramos formas, turinčias skirtingus rizikos profilius, kaip yra daroma pagal tiesioginį valdymą atliekamų mokėjimų atveju, ir Komisija pritaria šiai rekomendacijai. Kitą MVA laikotarpį bus vykdomas atnaujintas rizikos vertinimas. Remdamasi atliktu vertinimu Komisija nuspręs, ar įmanoma arba ar svarbu atskirti skirtingus rizikos profilius pagal netiesioginį valdymą dalyvaujant paramos gavėjui.